*Projekts*

2018. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_§)

**Noteikumi par minimāli pieļaujamo izglītojamo skaitu un kritērijiem maksimāli pieļaujamā izglītojamo skaita noteikšanai klasē un klašu grupā vidējās izglītības pakāpē pašvaldību, valsts augstskolu un privātajās vispārējās izglītības iestādēs**

Izdoti saskaņā ar

Izglītības likuma 14. panta 41. punktu

1. Noteikumi nosaka minimāli pieļaujamo izglītojamo skaitu un kritērijus maksimāli pieļaujamā izglītojamo skaita noteikšanai klasē un klašu grupā vidējās izglītības pakāpē pašvaldību, valsts augstskolu un privātajās vispārējās izglītības iestādēs.

2. Minimāli pieļaujamais izglītojamo skaits klasē un klašu grupā vidējās izglītības pakāpē pašvaldību, valsts augstskolu un privātajās vispārējās izglītības iestādēs ir šāds:

2.1. republikas pilsētas pašvaldības un privātās vispārējās izglītības iestādes vidējās izglītības pakāpes klasē – 25 un vidējās izglītības pakāpes klašu grupā – 138;

2.2. Ādažu, Babītes, Carnikavas, Garkalnes, Ikšķiles, Inčukalna, Ķekavas, Mārupes, Olaines, Salaspils, Saulkrastu un Stopiņu novada un reģionālās nozīmes attīstības centra pilsētas pašvaldības un privātās vispārējās izglītības iestādes vidējās izglītības pakāpes klasē – 22 un vidējās izglītības pakāpes klašu grupā – 120;

2.3. valsts augstskolas izglītības iestādē un administratīvās teritorijas, izņemot šo noteikumu 2.1. un 2.2. apakšpunktā minētās administratīvās teritorijas, pašvaldības un privātās vispārējās izglītības iestādes vidējās izglītības pakāpes klasē – 20 un vidējās izglītības pakāpes klašu grupā – 54;

2.4. pašvaldības un privātās vispārējās izglītības iestādes vidējās izglītības pakāpes klasē – 12 un vidējās izglītības pakāpes klašu grupā – 33, ja attālums līdz tuvākajai vispārējās izglītības iestādei, kas īsteno vispārējās izglītības programmu vidējās izglītības pakāpē, ir 25 kilometri un vairāk;

2.5. vispārējās izglītības iestādes vidējās izglītības pakāpes klasē – 12 un vidējās izglītības pakāpes klašu grupā – 33, ja izglītības iestāde īsteno vispārējās vidējās izglītības programmu, pamatojoties uz Latvijas Republikas divpusēju vai daudzpusēju starptautisku līgumu.

3. Maksimāli pieļaujamo izglītojamo skaitu vispārējās izglītības iestādes vidējās izglītības pakāpes klasē un vidējās izglītības pakāpes klašu grupā nosaka izglītības iestādes vadītājs, ņemot vērā:

3.1. normatīvajos aktos par higiēnas prasībām noteikto minimālo platību viena izglītojamā vietai mācību telpā, ķīmijas un fizikas kabinetā, mājturības un tehnoloģiju kabinetā, sporta zālē un datorklasē;

3.2. izglītības iestādes pedagoģiskā un atbalsta personāla pieejamību. Šādā gadījumā maksimālais izglītojamo skaits klasē un klašu grupā nedrīkst pārsniegt izglītojamo skaitu, kas noteikts atbilstoši šo noteikumu 3.1.apakšpunktam.

4. Noteikumi stājas spēkā 2018. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa